Коледен карнавал

*Предварителна подготовка: Костюми на фокусник, бръмбар, калинка, Червената шапчица, Котаракът с чизми, 2 принцеси, Спайдърмен, Батман, ангел, феи изработени с помощта на родители; шарени балони, домино за всички деца и учители,*

*Място на провеждане:физкултурният салон на ОДЗ№2 „Знаме на мира”, гр. Балчик.*

*Сцената е като подиум, в чийто край има „завеса” от сребърни гирлянди*

*Влизат двете феи- учители*.

**І фея: -** Добър ден, деца добрички! Днес е важен ден за всички!

**ІІ фея: -** Празник весел тук ще има в любимата детска градина.

**І фея: -** Ще играем, ще се смеем, песни весели ще пеем

 с танци приказни, нелесни и безброй игри чудесни.

**ІІ фея: -** Звънчета, камбанки, тръби, барабани

 звънтят по площадки, огласят мегдани.

**І фея: -** И литва в просторите радостна вест-

 децата да бързат да стават, че днес

 отваря се карнавалната златна врата.

**ІІ фея:** - Един дворец, наистина вълшебен, за нас врати отваря този ден.

 Един дворец, наистина потребен, на всеки палавник- на теб, на мен.

**І фея:** **-** Отвсякъде рукват реки от усмивки, а с тях-

 и тропот на стъпки, и радостен смях,

 че мине ли портата, всяко дете

 по- бързо, по- умно, по- здраво расте.

(*Феите повеждат всички участници в карнавала по цветната пътека през завеса от пъстри гирлянди.)*

1. **Песен „Шарен карнавал”-** *музика:Стефан Диомов, текст:Иван Ненков*

**І фея :**- Ах, колко е хубаво, ето ни всички-

 и големи, и малки, пак с детски очички**.**

 И нашият празник започва вече.

**ІІ фея**: И всичко е цветно и детско, отнейде далече.

 А щом нещо е детско, и леко, и цветно,

 Светът става по- добър, съответно.

**Всички участници**: От далечни земи сме, от приказни царства.

 Много хора и песни, чудни неща, сме видели ний по света.

**Фея І** : - Нашите гости са подготвили изненади за тези от вас, които първи ги разпознаят- пъстро домино, с което да се включат в наншият карнавал.

(*Участниците се скриват зад паравана, остава фокусникът*.)

**Фокусник**:- Днес е карнавален ден. Искам всички да сте с мен!

 Всеки може да мечтай! Ден за фокуси е, знай!

(*Прави фокус.)*

1. **„Полета на Бръмбара” -Римски Корсаков.**

*(Излиза Бръмбар на фона на*  *Прелита около децата.)*

**Бръмбар:** Сняг в гората наваля, всичко вече побеля.

 Спят цветенца и треви, само Бръмбарчо не спи.

1. **Песен „Две калинки”, текст: Йордан Друмников, музика: Борис Карадимчев**

( *Бръмбарчо се скрива, излиза Калинката на фона на слага шапка и пелеринка на калинка на дете от публиката и двете танцуват.*)

 **Калинка**: Лети в полето момък крилат

 с черни чорапки и дрешка на капки.

**Фея І**: Чудесата- къде ли живеят? Чудесата- къде ли се крият?

 Чудесата къде ли замръкват. Чудесата са просто магия.

**Фея ІІ**: Те са в тебе и във мен. Чудесата- това са децата.

 Децата, които не знаят почивка,

 децата, които живеят, танцуват и пеят с усмивка.

1. **Песента „Червената шапчица”, текст: Веса Паспалеева, музика: Христо Недялков,**

(*Ред е на приказните герои. Първо излиза Червената шапчица с кошничка в ръка, подскача около децата, след нея се появява Котаракът с чизми, който изпълнява песента по музика на Димитър Вълчев и текст: Нина Стойчева.*)

**Котаракът с чизми:** Хитър, умен котаран, мустакат съм и засмян.

 Приказен герой голям, а юнак ли съм- не знам!

(*Излизат две принцеси.*)

**Принцеси:** Ние сме малки принцеси. О, колко сме хубави! Ние сме великолепни принцеси!

*(Излиза Спайдърмен на фона на музиката от едноименния анимационен филм, като изпълнява характерни подскоци и припълзявания.)*

**Спайдърмен:**Аз не скачам, нито пея, в тъмните ъгли живея.

 И от лепкав сок с крака мрежа си плета сега.

(*Излиза Батман на фона на мелодия от анимационния филм*.)

**Батман**: С мене светът е добър и уютен, пълна с надежда е бялата утрин.

**Фея І:** Децата са цветята, цветята на земята. А може ли земята без цветя?!

 Без веселите песни, без танците чудесни, без нас ще бъде много тъжна тя.

**Фея ІІ**: Мили деца, навън е такава чудно красива зима. Ще ми помогнете ли да разкажем заедно една зимна приказка? Аз ще започвам изреченията, а вие ще ми помагате да ги завършим.

„Дойде зимата. Задуха леден вятър **„Фиууууууууууууууу”.** От небето литнаха пухкави снежинки „**Лит- лит- лит..”** Те падаха над полета и градинки, където спяха семенцата, над кошарите, където агънцата блееха **„Бееееееееее”,** козленцата търсеха майка си **„Меееееее”,** а в конюшните кончетата тропкаха **„Троп- троп”.** Валеше пухкав сняг и над една много далечна северна планина. В една сгушена къщичка пъргави джуджета майсторяха красиви играчки с малки чукчета **„Чук- чук..”.** Дядо Коледа е много доволен, че всички чували ще са пълни с чудесни играчки , които да занесе на всички послушни деца. А когато Дядо Коледа е доволен, той се смее „**Хо- хо- хо..”,** а децата, когато чакат много подаръци и изненади, са щастливи и се смеят **„Ха- ха- ха”.**

*(Излиза малко ангелче на фона на и танцува)*

**Фея І: -** А сега искате ли заедно с нашият ангел да изиграем танца на мечтите? Затворете очи, танцувайте и мечтайте за най- хубавото, което искате да ви се случи, а нашият Коледен ангел ще ни поръси със златен вълшебен прашец, който ще сбъдне мечтите ни: какъв подарък да ни донесе Дядо Коледа, какво да ни се случи през идващата нова година, какви да се постараем да бъдем, за да имаме още много и добри приятели...

(*Докато децата танцуват със затворени очи, феите поръсват децата с вълшебния прашец. Финал- излизат всички герои под звуците на „Радецки марш” на Йохан Щраус- баща)*

**Фея І: -** Мили деца, усещам как всеки от вас си пожела през новата година да върши само добри дела, за да се сбъднат всички чудеса. Обещавате ли?

**Фея ІІ:** - Дойде ред и за последния фокус.

*(На тавана е закрепен воал, пълен с балони, които падат върху децата.)*

**Фея І:** - А сега продължаваме с нашата карнавална дискотека.

*( Всички деца получават домино, за да се включат в карнавала.)*